cyanic-selkie/wikianc huggingface dataset:
Arvo Korsimo
Elämäkerta
Sodan jälkeen Korsimo siirtyi Urho Kekkosen johtaman niin sanotun K-linjan kannattajaksi. Tämä Maalaisliiton ryhmittymä korosti hyvien Neuvostoliiton-suhteiden merkitystä ja sen ydinryhmän muodostivat Kekkosen ja Korsimon rinnalla Ahti Karjalainen, Kauno Kleemola ja Eino Kivivuori. Korsimo siirtyi Helsinkiin Maalaisliiton vaalipäälliköksi ja edesauttoi puolueen vaalivoittoa vuoden 1948 eduskuntavaaleissa. Vuonna 1950 hän organisoi Urho Kekkosen presidentinvaalikampanjan ja aloitti myös Maalaisliiton tukimiesverkoston luomisen. Kekkosen tukema Korsimo valittiin vuonna 1952 Maalaisliiton puoluesihteeriksi.
Britney Spears
2004–2005: Avioliitot, ensimmäinen lapsi ja kokoelmalevyt
Spears avioitui lapsuudenystävänsä Jason Alexanderin kanssa 3. tammikuuta 2004 The Little White Wedding Chapelissa Las Vegasissa. Liitto mitätöitiin sen kestettyä vain 55 tuntia. Kuukausia myöhemmin käynnistyi The Onyx Hotel Tour -kiertue, joka keskeytettiin kesäkuussa Spearsin loukattua polvensa Outrageous -kappaleen videokuvauksissa. Kiertueen koreografia keräsi negatiivisia arvosteluja, ja sen sanottiin olleen soveltumaton pienten lasten silmille. Kiertue tuotti yli 34 miljoonaa dollaria. Syyskuussa Spears alkoi harjoittaa kabbalaa ystävänsä Madonnan vanavedessä. Spears erkaantui julkisesti kabbalasta vuonna 2006 ja sanoi verkkosivustollaan: ”En enää opiskele Kabbalahia, lapseni on uskontoni.” Heinäkuussa 2004 Spears ja tämän taustatanssijana työskennellyt Kevin Federline kihlautuivat kolme kuukautta ensitapaamisensa jälkeen. Federlinella on entisen tyttöystävänsä, näyttelijä Shar Jacksonin kanssa kaksi lasta. Spearsin ja Federlinen suhteesta tehtiin tositelevisiosarja Britney & Kevin: Chaotic, jota esitettiin UPN-televisiokanavalla touko- ja kesäkuussa 2005. Syyskuussa 2004 Spears ja Federline avioituivat Studio Cityssä, Los Angelesissa. Yksityistilaisuudessa oli noin kaksikymmentä kutsuvierasta. Häiden jälkeen Spears ilmoitti verkkosivustollaan varaavansa itselleen aikaa perheen perustamiseen. Hänen esikoisensa Sean Preston Federline syntyi 14. syyskuuta 2005 Kalifornian Santa Monicassa keisarinleikkauksella.
2009–2010: The Circus Starring Britney Spears ja The Singles Collection
Circus-albumin kolmas single If U Seek Amy julkaistiin maaliskuussa 2009. Neljäs julkaistu single oli Radar, joka ilmestyi jo Blackout-albumilla. Miestenlehti FHM:n äänestyksessä Spears nimettiin jälleen maailman seksikkäimpien naisten listalle, sijalle 12. Julkkislehti OK!:n Kymmenen maailman seksikkäintä vartaloa -listalla Spears sijoittui ensimmäiseksi.
2011–2012: Femme Fatale ja The X Factor
Vuoden 2011 MTV Video Music Awards -musiikkigaalssa MTV järjesti Spearsille tribuutiesityksen. Nuoret tanssijat esittivät katkelmia Spearsin musiikkivideoista ja esityksistä. Esityksen yhteydessä Lady Gaga ojensi Spearsille MTV Video Vanguard Award -palkinnon ja sanoi, ”ettei musiikkiala olisi samanlainen ilman häntä”.
2019–: Holhouskiista ja #FreeBritney -liike
Maaliskuussa 2019 Andrew Wallet erosi Spearsin holhouksen tehtävästään, jossa hän oli toiminut 11 vuotta. Samassa kuussa Spears kirjautui mielenterveyshoitolaan. Huhtikuussa 2019 Spearsin fanipodcast Britney’s Gram julkaisi äänitteen heidän ”hyvin luotettavasta lähteestään”. Äänitteessä anonyymi mies kertoi olleensa aikaisemmin osa Spearsin lakitiimiä. Hän väitti äänitteellä muun muassa Jamie Spearsin peruneen Domination-konserttikiertueen, koska Spears oli kieltäytynyt ottamasta hänelle määrättyjä lääkkeitä sekä Jamien pitäneen Spearsia mielenterveyshoitolassa vasten tämän tahtoa tammikuusta 2019. Syytökset saivat aikaan Spearsin ”vapautusliikkeen” holhouksesta nimellä FreeBritney (Vapauttakaa Britney). Liike on saanut tukea useilta julkisuuden henkilöiltä kuten Cheriltä, Paris Hiltonilta ja Miley Cyruskselta.
Kaakkolammi (Kuhmoinen, Kylämä)
Kaakkolammi on Pirkanmaalla Kuhmoisten Kylämässä sijaitseva lampi. Järvi sisältyy Isojärven kansallispuistoon.
Maantietoa
Lammen pinta-ala on 1,2 hehtaaria ja se on 200 metriä pitkä ja 100 metriä leveä. Se sijaitsee kallioisten Lortikanvuoren ja Kaakkokallion välisessä painaumassa. Lammella ei ole kartan mukaan saaria ja se on autio. Sen rantaviivan pituus on 500 metriä ja sen rannat ovat suomaata. Lammen länsipuolelta kiertää kävelypolku.
Vanha Suurtori
1700-luku
Heikinmarkkinat keräsivät edelleen runsaasti talonpoikia aina Savoa ja Karjalaa myöten. Tullimaksut aiheuttivat kaupungin porteilla yhä jatkuvaa valitusta, josta kertovat valtiopäiville ajanjaksona tehdyt valitukset. Aurajoen rannassa olivat yhä saaristolaiset, jotka myivät vieri vierin veneistään omia tuotteitaan. Esimerkiksi vuonna 1771 saapui kesämarkkinoille 224 ja syysmarkkinoille 134 alusta. Veneistä käsin myytiin suolattua ja tuoretta kalaa, kalkkia, puuastioita, niintä, nahkatuotteita, voita, talia, lihaa ja myös karjaa. Maaseudun talonpojilla taas oli tervaa, puuastioita, tynnyreitä, tuohta ja tietysti viljaa. Vakka-Suomen puuastiat olivatkin jo satoja vuosia vanha perinne, joka antoi nimen koko luoteiselle osalle maakuntaa. Myös pellavakankaita ja erilaisia nauhoja oli myytävänä. Erityisesti Nousiainen oli erikoistunut nauhoihin. Vuonna 1760 avattiin torin varrelle oma sokerileipurinpuoti, Sakarias Hallingin omistama, ja vuosisadan lopussa oli kaupungissa jo kolme sokerileipuria. Vuonna 1776 Turun leipurit järjestäytyivät jo omaksi ammattikunnakseen. 1700-luvun markkinoiden tunnelmasta on säilynyt myös muutamia aikalaiskuvauksia. A. A. Hülpers kuvailee kirjassaan Dagbok och samlingar uppå en resa om sommaren 1760 Turun markkinoita seuraavasti:
Tapahtumat
Vanhalla Suurtorilla järjestetään ympäri vuoden erilaisia tapahtumia. Kesä-heinäkuun vaihteessa järjestettävät Turun keskiaikaiset markkinat levittäytyvät torin lisäksi Porthaninpuistoon, sisäpihoille sekä Luostarin Välikadulle. Suomen joulukaupunkitapahtumiin kuuluvat joulumarkkinat pidetään vanhan ajan hengessä joulukuussa kolmena viikonloppuna. Tuhannet ihmiset kerääntyvät niin ikään joulukuussa, jouluaattona seuraamaan torille keskiaikaista perinnettä, joulurauhan julistusta.
Soininen
Soinisissa sijaitsee Naantalin seurakunnan leirikeskus Soiniemi ja Hakapellon kappeli sekä hautausmaa.
Carmen Miranda
Maria do Carmo Miranda da Cunha, joka tunnetaan paremmin nimellä Carmen Miranda (9. helmikuuta 1909 – 5. elokuuta 1955), oli portugalilaissyntyinen brasilialainen laulaja ja näyttelijä. Häntä pidetään viihteen ikonina ja Brasilian kansainvälisenä symbolina.
Kuonanpoisto
Työn suorittaminen
Työ tehdään - hiilen laadusta riippuen - yleensä noin kerran vuorokaudessa kattilan ollessa käytössä; näin siksi, että kuuma pehmeä kuona irtoaa helpommin kuin jäähtynyt ja kovettunut. Ennen kuonauksen aloittamista hiilensiirtäjät tuovat paikalle riittävästi hiiltä, jotta muut kattilat voidaan pitää kuumina yhden kattilan kuonauksen ajan. Esimerkiksi jäänmurtaja Tarmossa oli viisi kolmeuunista kattilaa, eli yhteensä viisitoista tulipesää, ja hiilipolttoisena (vuosina 1907–1950) höyrytessään täysillä jäissä alus poltti neljä tonnia hiiltä tunnissa.
Carmen Miranda
Elämäkerta
Miranda oli hyvin pienikokoinen nainen. Hän pyrki kätkemään tämän käyttämällä korkeita korkoja ja valtavan kokoisia hedelmäkasoin tai liioitellun kokoisin yksittäisin hedelmin koristettuja hattuja. Kun muuan toimittaja kysyi Mirandalta, mistä hän hankkii nämä erikoiset hattunsa, hän vastasi tekevänsä ne itse.
Kuonanpoisto
Mekaaninen tuhkaejektori
Museolaiva SS Tursoon tuhkaejektori palautettiin alkuperäiselle paikalleen talvella 2008, kun alus muutettiin neuvostoajan öljypoltolta takaisin alkuperäiselle hiilipoltolle.
Nicolai Cleve Broch
Syksystä 2005 Broch on näytellyt Norjan kansallisteatterissa (Nationaltheatret).
Leppälahden paloasema
pienoiskuva|Leppälahden paloasema sijaitsee Leppälahdessa osoitteessa Leppälahdentie 48. Paloasemalla toimii Leppälahden VPK. Keski-Suomen pelastuslaitoksen Leppälahden paloasema sijaitsee Jyväskylässä Leppälahdessa osoitteessa Leppälahdentie 48. Talkootyönä rakennettu paloasema on otettu käyttöön 20. lokakuuta 1957 ja sitä laajennettiin 1970-luvulla. Paloasema myytiin kunnalle 1980.
Pavel Aleksandrovitš Romanov
Elämäkerta
Pavel avioitui kesäkuussa 1889 Kreikan prinsessa Alexandran kanssa, jonka äiti oli syntyjään suuriruhtinatar Olga Konstantinovna Romanova. Alexandra otti avioituessaan nimekseen Aleksandra Georgijevna.
Aleksandra ja Pavel saivat kaksi lasta:
Aleksandra Georgijevna kuoli vuonna 1891 lapsivuoteeseen. Neljä vuotta vaimonsa kuoleman jälkeen suuriruhtinas Pavel aloitti suhteen Olga von Pistolkorsin kanssa, joka oli hänen veljensä adjutantin vaimo. Kun Olga synnytti Pavelille pojan, tsaari Nikolai II kieltäytyi myöntämästä von Pistolkorsille avioeroa, ellei Pavel lupaisi olla menemättä naimisiin Olgan kanssa. Pavel antoi sanansa aikomatta kuitenkaan pitää sitä: hän pakeni Venäjältä, hylkäsi aiemmat aviolapsensa ja avioitui Olgan kanssa Italiassa. Hänet tuomittiin sen vuoksi maanpakoon, ja hänen Venäjälle jättämänsä lapset annettiin heidän Sergei-setänsä huostaan. Pavelista tuli uuden perheen isä. Suuriruhtinas Pavel Aleksandrovitš ja Olga Valerianovna avioituivat Italian Livornossa lokakuussa 1902. He asettuivat asumaan Pariisiin. Olga sai myöhemmin nimen Palein ruhtinatar. He saivat kolme lasta:
Ruokavalio
Metsästäjä-keräilijä-heimojen jäsenten perinteiseen ravintoon kuuluu puolestaan yleensä länsimaista ruokavaliota enemmän proteiineja etenkin, jos he asuvat pohjoisessa. Pohjoisten alkuperäiskansojen luontaisen ruokavalion energiasta tulee jopa 35–40 prosenttia proteiineista ja loput lähinnä eläinrasvoista.
Fysiologinen energiantarve
Yksilöllisen energiankulutustason vaihtelut huomioidaan turvallista energiansaantitasoa laskettaessa siten, että väestöryhmän keskimääräistä fysiologista tarvetta korotetaan 25 prosentilla. Näin saatu taso on turvallinen saantitaso myös suurimmalle osalle niistä, joiden yksilöllinen energiankulutustaso on keskimääräistä suurempi. Raskasta ruumiillista työtä tekevien 20–39-vuotiaiden miesten päivittäinen kulutus on keskimäärin noin 2 810 kilokaloria, kun turvallinen saanti on noin 3 510. Vastaavat luvut 40–59-vuotiaiden ryhmässä ovat 2 620 ja 3 270 kilokaloria. Naisilla vastaavat luvut ovat 2 080 kilokaloria 20–39-vuotiaiden ryhmässä (turvallisen raja 2 600) ja 1 950 kilokaloria (turvallisen raja 2 440) 40–59-vuotiaille. Yli 60-vuotiaiden ryhmään kuuluva keskiraskasta työtä tekevä mies kuluttaa keskimäärin 1 550 (turvallisen raja 1 940) ja nainen 1 320 (turvallisen raja 1 650) kilokaloria päivässä.
Ruokavalioon liittyviä ravinnepuutoksia
Ravinnosta saadaan usein vain alle 60 prosenttia kromin minimisaantisuosituksesta.
Sokeri
On olemassa viitteitä siitä, että paljon sokeria ja rasvaa sisältävä ruokavalio heikentää oppimiskykyä ja lisää ruokahalua.
Liha
Lihaa syömättömien kuolleisuus on todettu suuremmaksi kuin niiden, jotka syövät 10–160 grammaa lihaa päivässä. Tämä on arveltu johtuvan siitä, että liha sisältää runsaasti proteiinia, rautaa, sinkkiä ja monia B-ryhmän vitamiineja.
Historiaa
Suomessa syötiin 1800-luvulla myös jonkin verran kaalia, vaikka kasvimaat olivatkin harvinaisia. Voita ja naudan-, sian- tai lampaanlihaa syötiin vain juhla-aikoina, koska karjankasvatus oli vähäistä. Lypsylehmiä ryhdyttiin kasvattamaan yleisesti vasta nälkätalven 1867–1868 jälkeen. Nautojen lisääntymisen ansiosta naudanlihan saatavuus parani. Viljasta saatiin puolet ravinnon sisältämistä kaloreista vielä 1900-luvun alussa. Myös maitovalmisteita käytettiin paljon. Perunaa, lanttua, kaalia ja naurista käytettiin, mutta kasviksilla ei ollut kovinkaan suurta roolia suomalaisessa ruokavaliossa. Lihaa syötiin vain vähän. Vihannesten, hedelmien ja marjojen kulutus kasvoi jonkin verran ensimmäisen maailmansodan jälkeen. Toisen maailmansodan jälkeen aterioilla oli usein perunaa ja kastiketta, keittoa tai laatikkoruokaa. Maaseudulla syötiin 1900-luvun alkupuolella kolme lämmintä ja kolme kylmää ateriaa päivässä ja kaupungissa yleensä kaksi ateriaa sekä 2–3 kahvit. Läskisoosi, jauhovellit ja -puurot, juuresmuhennokset, kasviskeitot, suolasilakat, suolattu sianliha ja ruisleipä olivat suosittuja arkiruokia ja juhlapyhinä saatettiin tarjota esimerkiksi lihapullia ja valkoista vehnäleipää. Ruokajuomana oli täysmaitoa tai -piimää ja vihanneksia syötiin lähinnä yläluokassa.
Restriktioentsyymi
Katkaisuentsyymien käyttöä ei vielä ennen 1970-lukua hallittu. Vuonna 1970 selvitettiin hemofilus-bakteerin katkaisuentsyymin toimintaperiaate.
Power Park
Onnettomuudet
Kesällä 2007 Power Parkin kesätyöntekijä kuoli Typhoon-laitteessa sattuneessa tapaturmassa. Tämä tapahtui, kun työntekijä jäi laitteen eteen mennessään noutamaan pudonnutta kenkää.
Road House
Power Park avasi alueelleen 5 000 m² suuruisen Road House -liikekeskuksen keväällä 2014.
Ensimmäinen makedonialaissota
Ensimmäinen makedonialaissota käytiin Rooman tasavallan ja Makedonian välillä vuosina 215 eaa. – 205 eaa., samaan aikaan kuin toinen puunilaissota. Rooman liittolaisina olivat Pergamon Vähässä-Aasiassa ja Aitolian liitto Kreikassa.
Nanna Vainio
thumb|Nanna Vainio Nanna Vainio (s. 29. toukokuuta 1991 Tammisaari) on suomalainen sulkapalloilija. Hän on vuosien 2009–2012 ja 2015–2016 naisten kaksinpelin suomenmestari. Vainio edustaa Espoon Sulkapallo-Badminton -seuraa (ESB) ja häntä valmentaa Mike Adams.
Vainio kirjoitti ylioppilaaksi Espoon Mattlidens gymnasiumista keväällä 2010, minkä jälkeen hän opiskeli kandidaatin tutkinnon tietohallinnossa ja liiketaloudessa Loughborough'n yliopistossa Englannissa. Vuonna 2013 hän muutti Kööpenhaminaan, missä hän opiskeli maisterin tutkinnon ja harjoitteli Anu Niemisen vetämässä Copenhagen Badminton Centerissä. Hän valmistui vuonna 2015 ja on sittemmin harjoitellut jälleen Suomessa.
Lehmon kirjasto
Lehmon kirjasto on Kontiolahden kunnan Lehmon taajamassa toimiva yleinen kirjasto. Sen ohella kuntalaisia palvelee kunnan pääkirjasto Kontiolahden kirjasto sekä Kontiolahden ja Enon kuntien yhteinen kirjastoauto Runo-Antti.
Kerimäki
Kerimäen pitäjä perustettiin vuonna 1642. Kerimäki on alkujaan ollut "emäpitäjä", sillä siitä jo vuonna 1882 erotettiin Savonrannan kunta ja 12 vuotta myöhemmin eli 1894 Enonkosken kunta. Vuonna 1924 perustettiin osasta Kerimäen kunnan aluetta Punkaharjun kunta. Kerimäki liitettiin vuoden 2013 alussa Savonlinnaan.
Kylät
Alakuona, Anttola, Haapalahti, Haapaniemi, Hevossalo, Hälvä, Jouhenniemi (Kirkonkylä), Karvila, Kattilamäki, Kerimäki, Kumpuranta, Kuokkala, Laakkola, Luotojärvi, Lötjölä, Louhi, Makkola, Moiniemi, Nojanmaa, Paakkunala, Paasniemi, Pihlajaniemi, Pitkälä, Raikuu, Rauvanniemi, Riikola, Ruokojärvi, Ruokolahti, Ruokoniemi, Simpala, Toroppala, Vuokala, Yläkuona, Silvola
Liikenne
thumb|left|200px|Kerimäen rautatieasema Entisen kunnan kautta kulkee Juvan ja Parikkalan välinen valtatie 14, josta erkanee Kiteen ja Kerimäen välinen kantatie 71.
Erik Nielsen
Erik Hersholt Nielsen DFC, QC, PC (24. helmikuuta 1924 – 4. syyskuuta 2008) oli kanadalainen poliitikko. Hän istui vuosina 1957–1987 Progressiivis–konservatiivisen puolueen edustajana liittovaltion parlamentissa Yukonista.
Kun Brian Mulroneystä tuli Kanadan pääministeri, hän teki Nielsenistä varapääministerinsä vuosiksi 1984–1986. Hän vetäytyi parlamentista tammikuussa 1987, ja häneltä ilmestyi myöhemmin muistelmateos The House Is Not A Home (1989).
Aaton
Aaton Penelope
Aaton Penelope on 35 millimetrin kamera, jossa on 120 metrin Displacement-makasiini ja PL-objektiivinkiinnitys. Sen kuvausnopeus on 3–40 ruutua sekunnissa.
Tiivistelmä
Tiivistelmä kokoaa yhteen tekstin sisällön. Esimerkiksi opinnäytetyön, artikkelin tai raportin tapauksessa tiivistelmän tarkoituksena on esittää ytimekkäästi, mistä tekstissä on kyse ja mikä sen sisältö pääasiassa on. Tiivistelmät sijoitetaan tyypillisesti tekstin alkuun.
Seurakuntavaalit
Seurakuntavaalit 2014
Valittujen luottamushenkilöiden keski-ikä oli 54 vuotta. Heistä 54 % oli naisia ja 46 % miehiä. Luottamushenkilöistä oli alle 30-vuotiaita 6,1 %. Uusia luottamushenkilöitä oli 51 %. Kirkon tutkimuskeskuksen selvityksen mukaan lähes puolella valituista luottamushenkilöistä oli herätysliiketaustaa.
Ligaasit
DNA-liittäjäentsyymin toiminta
Kuvassa kaksi DNA-juostetta ennen liittäjäentsyymin aiheuttamaa juosteiden yhteenliittymistä. Vapaat OH-ryhmät sijaitsevat punaisella merkityn juosteen ylemmän rihman oikeanpuolimmaisessa tymiinissä (T) ja sinisellä merkityn juosteen alemman rihman vasemmanpuolimmaisessa sytosiinissa (C). Vastaavasti vapaat fosfaattiryhmät sijaitsevat punaisella merkityn juosteen alemman rihman oikeanpuolimmaisessa guaniinissa (G) ja sinisellä merkityn juosteen ylemmän rihman vasemmanpuolimmaisessa guaniinissa.
Tiedosto:DNA after ligase.PNG
Tuppilammi (Kuhmoinen)
Maantietoa
Lammen pinta-ala on 1,2 hehtaaria ja se on 250 metriä pitkä ja 100 metriä leveä. Se sijaitsee Saaresjärven ja Pitkäjärven välisellä kannaksella. Lammella ei ole kartan mukaan saaria ja se on autio. Sen rantaviivan pituus on 600 metriä ja sen rannat ovat suomaata. Kannaksella kulkeva metsäautotie ohittaa lammen 100 metrin päästä.
Kharybdis
Koska salmen rannat olivat vain nuolenkantaman päässä toisistaan, salmessa purjehtiva laiva yritti välttää toista hirviöistä ja ajautui siksi liian lähelle toista. Argonautit olivat aikanaan onnistuneet ohittamaan salmen jäämättä merihirviöiden armoille, mutta tällöin Hera oli käskenyt Thetiin neuvomaan heitä. Sen sijaan Odysseus ei ollut yhtä onnekas. Homeroksen Odysseiassa kerrotaan, kuinka Odysseus manalassa saamansa ohjeen mukaisesti aluksi purjehti lähempää Skyllaa kuin Kharybdista ja menetti kuusi miestänsä tälle. Aluksen päästyä salmen ohitse ja rantauduttua saarelle, jossa Helios laidunsi pyhää karjaansa, miesten tuli kuitenkin nälkä, ja he teurastivat lauman parhaat härät. Suuttuneena Helios uhkasi Zeukselle mennä manalaan loistamaan kuolleille, ellei tämä tekisi asialle jotakin, jolloin Zeus suostui kostamaan teon tuhoamalla salamallaan aluksen ja miehistön lukuun ottamatta Odysseusta, joka ei ollut osallistunut ateriaan.
Magallanes y Antártica Chilena
thumb|Alue punaisella Chilen kartalla, Chilen aluevaatimukset Antarktiksella raidoitetuina Región de Magallanes y Antártica Chilena on yksi Chilen viidestätoista hallinnollisesta alueesta. Sen virallinen järjestysnumero on XII ja pääkaupunki Punta Arenas. Vuoden 2017 väestönlaskennassa alueella oli 166 533 asukasta ja sen pinta-ala on 132 297 neliökilometriä.
Radio City Music Hall
Radio City Music Hall on kuuluisa viihdekeskittymä ja teatteri Yhdysvaltain New Yorkissa sijaitsevassa Rockefeller Centerin rakennuskeskittymässä. Showplace of the Nation -lempinimellä tunnettu Music Hall avattiin yleisölle 27. joulukuuta 1932. Siellä järjestetään paljon erilaisia konsertteja, elokuvanäytöksiä sekä erikoistapahtumia.
Giorgio Vasari
Elämänvaiheet
Koulutuksensa yhteydessä Vasari kohtasi myös johtavia humanisteja. Hänen opettajiinsa kuului muun muassa Piero Valeriano Bolzani, joka laati vuonna 1556 egyptiläisten hieroglyfien tutkimuksen uraauurtavana teoksena pidetyn Hieroglyphican. Firenzessä Vasari tutustui myös suuresti ihailemaansa Michelangeloon, jonka oppilaana hän opiskeli Medici-ruhtinaiden suojeluksessa. Pian tapaamisen jälkeen Michelangelo muutti Roomaan. Isänsä kuoltua ruttoon Vasari ryhtyi harjoittamaan arkkitehtuuria elättääkseen sisaruksiaan. thumb|upright|Vasarin fresko Viimeinen tuomio Firenzen tuomiokirkossa. Maalaukset on viimeistellyt [[Federico Zuccari.]] Vasari lähti Firenzestä, kun hänen suojelijansa herttua Alessandro de’ Medici salamurhattiin vuonna 1537. Tämän jälkeen Vasari ryhtyi kiertämään Italiaa ja tekemään muistiinpanoja taiteilijoista. Samalla Vasari työskenteli taidemaalarina. Ajatus Taiteilijaelämäkerroista lienee peräisin vuodelta 1546, jolloin Vasari keskusteli tällaisen kirjan tarpeesta Noceran piispan kanssa.
Olhava (kaupunki)
Olhava on kaupunki Leningradin alueen Olhavan piirissä Venäjällä. Se sijaitsee Olhavanjoen varrella 122 kilometriä Pietarista itään. Asukkaita oli 47 344 (vuonna 2010).
Nykyään Olhavassa on vesivoimalan ja alumiinitehtaan lisäksi kemian, rakennustarvike- ja elintarviketeollisuutta.
Scott Adkins
Näyttelijäura
Adkins sai lopulta ensimmäisen televisioroolinsa vuonna 1998, rikossarjassa Dangerfield. Sittemmin hän sai enemmän televisiorooleja brittisarjoissa City Central ja Tohtorit. Lopulta 2000-vuosikymmenen alussa hän päätyi Hongkongiin, jossa Adkins sai kaksi elokuvaroolia. Ensimmäisessä elokuvassaan hän esitti henkivartijaa Jackie Chanin elokuvassa Vahingossa vakoojaksi. Toisessa hänellä oli hieman näkyvämpi rooli elokuvassa Extreme Challenge. Adkins esiintyi vielä hongkongilais-yhdysvaltalaisessa Tsui Harkin ohjaamassa Black Mask 2: City of Masks elokuvassa.
Pyhän Mikaelin ja kaikkien enkelien kirkko (Felton)
Pyhän Mikaelin ja kaikkien enkelien kirkko on Northumberlandissa Englannissa sijaitseva kirkkorakennus, joka on rakennettu vuoden 1200 vaiheilla. Epätavallisen kirkosta tekee se, että keskiosa vaikuttaa olevan ilman kattoa. Kirkko on Grade I -luokan suojelukohde.
Kingdom Hearts χ
Kingdom Hearts Union χ
Todellisessa maailmassa, yksi muista ruumiillistumista kohtaa Luxun, joka lähettää valkokaapuisen hahmon pelastuskapselissa tulevaisuuteen. Muut keybladen käyttäjät pakenevat tulevaisuuteen, mutta Brain jää jälkeen ja kohtaa Luxun. Myöhemmin Brainin näköinen hahmo nähdään Luxun mustassa kaavussa, kantamassa Mestarien mestarin keybladeä ja piilottamassa musta laatikko Keyblade Graveyardille. Daybreak Town tuhoutuu ja eloonjääneiden Dandelionien Chirithyt muutuvat unensyöjiksi suojellakseen ystäviään. Protagonistin sydän siirtyy uuteen ruumiiseen, jossa hän toimii Xehanortin kasvattajana Destiny Islandsilla kuolemaansa asti. Brain puolestaan herää Scala ad Caelumissa, kaupungissa, jonka Ephemer oli perustanut Daybreak Townin raunioille.
Empire of the Petal Throne
Kehitystyö
pienoiskuva|pysty|Omakustanteen kansikuva (1974 tai 1975). M. A. R. Barker oli kielitieteilijä ja Etelä-Aasian tutkimuksen professori. Hän keksi Tékumel-fantasiamaailmaan jo lapsena. Ystäviensä kanssa Barker leikki ja pelasi Tékumeliin sijoittuvia seikkailuja jo ennen nykyaikaisten roolipelien syntyä. He piirsivät kuvia ja karttoja, veistivät puisia pikku-ukkoja ja rakensivat pienoismalleja. Myöhemmin he kehittivät nopanheittoon perustuvat säännöt.
Lämmittäjä
Höyryveturin lämmittäjä
Höyrykattilan lämmittäjän työ vaihtelee höyrykattilan tyypin mukaan. Höyryvetureissa lämmittäjälle kuuluu polttoaineen täydentämisen ohella myös kattilan ja höyrykoneiden hoito. Työ alkaa noin 10–16 tuntia ennen ajoon lähtöä, kattilasta riippuen. Aivan aluksi poistetaan tulipesästä ja nokikaapista kuonat ja tuhkat. Seuraavaksi lisätään kattilaan vettä tarpeen mukaan ja sitten tehdään viriketuli pesään. Kun viriketuli palaa kunnolla, sen päälle lisätään vähitellen kaikenlaista sekalaista palavaa ja lopulta yhä isompia halkoja.
Empire of the Petal Throne
Miljöö ja tapahtumat
Barkerin mukaan Empire of the Petal Throne jäljittelee Tékumelin todellisuutta samaan tapaan kuin Monopoly jäljittelee suurkaupunkien kiinteistökauppaa: yksinkertaistetussa ja viihteellisessä muodossa. Pelaajat haluavat menestyä, joten peli on suunniteltu tarjoamaan tähän mahdollisuuksia. Siksi pelissä on paljon yliluonnollisia tapahtumia ja taikaesineitä ja vaurastuminen on helpompaa kuin ”todellisessa” Tékumelissa. Itse johtamissaan peleissä Barker painotti realismia ja sosiaalista vuorovaikutusta. Toisaalta Barker kannusti yleisöään muokkaamaan peliä ja sen miljöötä: ”Ostit pelin, se on nyt sinun. – – Minulle on ihan sama. Tee mitä tykkäät.”
Lämmittäjä
Höyrylaivan lämmittäjä
Höyrylaivassa tehdään koneen voitelut, täytetään voitelukojeet sekä rasvataan akselin tai akselien nivelet.
Empire of the Petal Throne
Säännöt
Alamaailmassa, erämaassa ja merellä seikkailemiselle on yksityiskohtaiset säännöt, kaupungeissa tapahtuville seikkailuille sen sijaan ei. Lisäksi sääntökirjassa on pitkiä luetteloja, joissa kuvaillaan esimerkiksi mahdollisia työnantajia ja muita sivuhahmoja, hirviöitä ja avaruusolentoja, maagisia esineitä sekä Tékumelin maailman kirjallisuutta. Kirjoille annetaan sekä alkukielinen nimi että englanninkielinen käännös.
Kuvitus ja liitteet
Uusintapainoksessa on jonkin verran lisämateriaalia, kuten Tsolyánun kansalaisuustodistus, johon pelaaja voi täyttää hahmonsa nimen. Viimeisille sivuille on painettu mustavalkoisia karttoja.
Aikalaisarviot
The Space Gamerin arviossa Rick Mataka kuvaili Empire of the Petal Thronea erääksi kaikkien aikojen parhaista peleistä ja kehui sen monipuolisuutta: pelaajia voi olla kuinka paljon hyvänsä, ja peli voi jatkua määrättömän pitkään. Barkerin luoma maailma tuntuu Matakan mukaan kokonaiselta ja kuvitus ja kartat ovat kauniita, ”parhaita pitkään aikaan. – – Kaikesta näkee, että pelin ulkoasun eteen on nähty paljon vaivaa. – – Jos aiemmin nautit Dungeons & Dragonsista, niin tämä peli on tulevaisuus.”
Merkitys
John O’Neillin mukaan Tékumel oli 1900-luvun ainoa merkittävää suosiota saavuttanut roolipelimiljöö, jossa ei ollut vaikutteita J. R. R. Tolkienin tuotannosta. Miljöö rikkoi perinteisen fantasian eurooppakeskeiset kaavat, joita myös Dungeons & Dragons edusti. Näitä olivat esimerkiksi hyvän ja pahan voimakas kaksijakoisuus sekä itämaisen kulttuurin samaistaminen pahuuteen. Juutalais-kristilliseen etiikkaan pohjautuvasta valtavirtafantasiasta poiketen Empire of the Petal Throne oli seksuaalisuuden ja sukupuolen suhteen vapaamielinen. Vapaa rakkaus on pelimaailmassa hyväksyttyä, eikä homoseksuaalisuuteen liity kielteistä leimaa. Mnekshétra, ”kuningatar Nayárin lesborakastajatar”, oli todennäköisesti roolipelikirjallisuuden ensimmäinen HLBT-hahmo.
Vesa Aaltonen
Vesa Aaltonen (s. 7. maaliskuuta 1950 Helsinki ) on suomalainen muusikko, joka tunnetaan erityisesti Tasavallan Presidentti -yhtyeen perustajana yhdessä Jukka Tolosen kanssa – ja rumpalina. Muita tärkeitä yhtyeitä hänen urallaan ovat olleet Eero Raittisen Help, Albert Järvinen Band, Made in Sweden, The Group sekä Kirkan, Hectorin ja Pekka Pohjolan eri kokoonpanot. Hän on toiminut myös sessiomuusikkona jo 1970-luvulta alkaen sekä työskennellyt filmiyhtiössä. Aaltonen on vuoteen 2019 mennessä soittanut noin 1 800 kappaleella ja 1 200 karaoketaustakappaleella. Aaltonen käyttää Yamahan rumpuja ja Zildjian symbaaleja.
Aaltosen omaelämäkerta Vesa Aaltonen – Tasavallan presidentistä valtakunnan rumpaliksi ilmestyi marraskuussa 2019. Kirjan toimitti Georg Lindström ja julkaisi Svart Records.
Maxime Lagarde
Maxime Lagarde (s. 16. maaliskuuta 1994 Niort, Deux-Sèvres) on ranskalainen shakinpelaaja. Hän saavutti vuonna 2013 suurmestarin arvonimen. FIDE-mestari hän on ollut vuodesta 2008 ja kansainvälinen mestari vuodesta 2011. Lagarde oli heinäkuussa 2021 maailmanlistan sijalla 99 vahvuusluvulla 2 648. Ranskan pelaajista hän oli kolmanneksi korkeimmalle sijoittunut Maxime Vachier-Lagraven ja Étienne Bacrotin jälkeen. Parhaimmillaan Lagarde on ollut helmikuussa 2020 vahvuusluvulla 2 659.
Nevis
Nevisin pohjoiskärjessä lähellä Newcastlen kylää sijaitsee Vance W. Amoryn kansainvälinen lentoasema.
Matkailu
Nevisin saaren vanhoille sokeriplantaaseille perustetut siirtomaatyyliset hotellit ovat pitkään olleet vauraiden brittiläisten suosiossa, ja uudemmat loistohotellit ovat tuoneet saarelle paljon amerikkalaisia golfturisteja. Saaren parhaat hiekkarannat ovat länsirannalla, kun taas Atlantin puoleiset rannat ovat kivikkoisempia.
Brian Mulroney
Vuonna 2011 sai ensi-iltansa Mulroneystä kertova 71-minuuttinen koominen televisio-ooppera Mulroney – The Opera, joka on esitetty myös Yle Teema -kanavalla.
Korppikotkat
Pikkukorppikotka on nimensä mukaisesti pienikokoinen. Höyhenpuku on etupäässä valkoinen. Lajia tavataan Pohjois-Afrikassa ja Lähi-idässä aavikoilla ja viljelysalueilla. Se ei pienen kokonsa vuoksi pysty kilpailemaan kookkaampien korppikotkien kanssa haaskoista.
Korppikotkia ei tule sekoittaa kondoreihin (Cathartidae), joita tavataan Uudessa maailmassa ja jotka muistuttavat ulkoisesti hieman korppikotkia, vaikka eivät ole niille läheistä sukua.
Fernando Legal
Fernando Legal (s. 17. joulukuuta 1931 São Paulo) on brasilialainen roomalaiskatolinen piispa. Hänet vihittiin salesiaanien papiksi 8. joulukuuta 1959 ja nimitettiin Itapevan hiippakunnan piispaksi 28. maaliskuuta 1980. Piispaksi vihkiminen seurasi 31. toukokuuta. Pääkonsekraattorina toimi Carmine Rocco, jota avustivat Luciano Pedro Mendes de Almeida ja Ladislau Paz.
Kalle Holmberg
Perhe ja yksityiselämä
Holmberg oli naimisissa dramaturgi-ohjaaja Ritva Holmbergin (1944–2014) kanssa. Heidän tyttärensä on Annina Holmberg. Kalle Holmberg kuoli leukemiaan 12. syyskuuta 2016 Terhokodissa Helsingissä. Vuosia aiemmin ortodokseiksi kääntyneet Kalle ja Ritva Holmberg on haudattu Valamon luostarin hautausmaalle Heinävedellä.
Jo Nesbø
Harry Hole -sarja ja muut rikosromaanit
Toisen Harry Hole -romaaninsa Torakat (1998) Nesbø kirjoitti Bangkokissa, jonne myös teos sijoittuu. Sarjan kolmas osa Punarinta (2000) sijoittuu Norjaan. Kirjan ilmestymisvuonna Nesbølle myönnettiin teoksesta Norjan kirjakauppiaiden Bokhandlerprisen-palkinto. Se äänestettiin myöhemmin myös Norjan kaikkien aikojen parhaaksi rikosromaaniksi Norjan yleisradioyhtiö NRK:n äänestyksessä. Vuonna 2002 ilmestyi neljäs Harry Hole -romaani Suruton, joka sai Mads Wiel Nygaard -palkinnon ja oli Yhdysvalloissa ehdolla Edgar-palkinnon saajaksi. Viides teos Veritimantit (2003) muodostaa yhdessä kahden aiemman teoksen kanssa Oslo-trilogian.
Itävallan kansalliskirjasto
Itävallan kansalliskirjasto on Itävallan kansalliskirjasto, jonka päätoimipiste sijaitsee Wienissä. Nykyinen kansalliskirjasto nähdään keisarillisen hovikirjaston (kaiserliche Hofbibliothek) toiminnan jatkajana. Ensimmäinen keisarillisen hovin kirjastonhoitaja aloitti työnsä vuonna 1575, jota voidaan pitää kansalliskirjaston syntyaikana. Vanhin paikallinen teos on vuodelta 1368, ja on pappi Johannes von Troppaun käsin ruhtinas Albrecht III:lle kirjoittama evankeliumikirja.
Venhoton
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Hahmajärven valuma-alueeseen (35.766) se kuuluu. Järven vedenpinnan korkeus on 126,8 metriä mpy. Siihen on johdettu viisi metsäojaa. Pohjoiseen lahteen tulee laskuoja Hirvijärvestä ja toinen oja Mustalammista. Kaakkoispään lahteen laskee Selkäjärven laskuoja. Venhottoman laskuoja lähtee eteläpään lahdesta ja se ylittää kannaksen Poikusvuoren eteläpuolelta. Oja laskee puolen kilometrin päässä Poikusjärveen, ja tämä vuorostaan Pitkäjärveen.
Pará
Aluejako
left|170px|thumb|Kartta Parán aluejaosta
Jarkko Tamminen
Laulajana
Masked Singer Suomi -show’n ensimmäinen jakso pelkästään esitteli kaikki kilpailuun ostallistuvat hahmot. Niinpä Hiirulaisen ensiesiintyminen tapahtui jaksossa 3/11 Haloo Helsinki! -yhtyeen kappaleella ”Pulp Fiction”. Seuraava ohjelmanumero oli jaksossa 5/11 Billie Eilishin kappale ”Bad Guy”. Jaksossa 7/11 kuultiin Carole Kingin ja Gerry Goffinin säveltämä laulu ”The Loco-Motion”. Tones and I:n kappale ”Dance Monkey” oli vuorossa jaksossa 8/11 ja Franz Schubertin sävellystyö ”Ave Maria” jaksossa 9/11. Semifinaalissa Hiirulainen lauloi Gary Mooren kappaleen “Over the Hills and Far Away”. Ohjelman viimeisessä jaksossa Tamminen lauloi ironisesti Carole Kingin kappaleen “(You Make Me Feel Like) A Natural Woman”.
Kempele
Liikenne
pienoiskuva|Kempeleen vanha rautatieasema, joka ei ole nykyisin enää käytössä. Kempeleen keskustaajama sijaitsee Pohjanmaan radan ja valtatien 4 läheisyydessä. Seututie 816 alkaa Kempeleen keskustaajamasta ja jatkuu Hailuodon Marjaniemeen saakka.
Koulutus
Kempeleen kirkon läheisyydessä sijaitsevassa koulukeskuksessa sijaitsevat Kirkonkylän koulu ja vuonna 1976 toimintansa aloittanut Kempeleen lukio. Kirkonkylän koulu aloitti toimintansa vuonna 1882 alkujaan kansakouluna. Ylikylässä sijaitseva Ylikylän koulu on tullut tunnetuksi muun muassa painotuksesta musiikkiin. Muut peruskoulut Kempeleessä ovat Ketolanperän kylässä sijaitseva Ketolanperän koulu, Linnakankaalla sijaitseva Linnakankaan koulu sekä Santamäen asuinalueella sijaitseva Santamäen koulu.
Badrinath Ki Dulhania
Vastaanotto
Box Office India julisti Badrinath Ki Dulhanian yli 1,9 miljardin rupian tuotollaan ”superhitiksi”.
Mašhadin kansainvälinen lentoasema
Mašhadin kansainvälinen lentoasema  on Mašhadissa Iranissa sijaitseva lentoasema. Lentoasemalla on kaksi asfalttipäällysteistä kiitotietä ja sitä käyttää sekä Iranin armeija että julkiset lentoyhtiöt. Lentoasema on rakennettu 995 metriä merenpinnan yläpuolelle.
Jalkapallon Euroopan-mestaruuskilpailut 1992
B-lohko
Jatkoon Alankomaat ja Saksa.
Amityville 1992 – aika on tullut
Vastaanotto
Video-oppaassa vuodelta 1994 Bello Romano luonnehti elokuvaa suoraan videolle tehtailluksi ja tutunoloiseksi. Hän antoi sille yhden tähden viidestä.
Lourdes (tiedusteluasema)
Lourdes on noin 70 neliökilometrin laajuinen alue Torrensissa, lähellä Kuuban pääkaupunkia Havannaa. Siellä oli vuoteen 2001 asti Venäjän laajin radiotiedustelun ulkomainen toimipaikka, jossa oli henkilökuntaa noin 1 000–1 500. Kiinan kansantasavalta vuokrasi aseman 2000.
Guamin taistelu (1944)
Taistelu
Yhdysvaltain joukot nousivat 21. heinäkuuta 1944 maihin Guamin länsipuolella molemmin puolin Oroten niemimaata eristääkseen lentokentän. Yhdysvaltain merijalkaväen 3. prikaati nousi kello 08.28 maihin Aganan lähellä Oroten pohjoispuolella ja ensimmäinen väliaikainen merijalkaväen prikaatin Agatista etelään. Japanilaisten tykistö upotti 20 telaketjuvetoista maihinnousualusta, mutta kello 09.00 maihinnousualuksia oli jo molemmilla rannoilla.
Pelle Miljoona Unabomber!
Historia
Maria "Manta" Hänninen korvasi yhtyeen alkuperäisen basistin Shadoun huhtikuun lopussa 2008. Pelle ilmoitti nettisivuillaan ajautuneensa Shadoun kanssa erilleen, ja tämän lähdettyä kutsuneensa Hännisen, joka on tuttu jo Rockersin ajoilta. Shadou taasen liittyi uudelleen kasattuun Widows-yhtyeeseen. Unabomber alkoi uudella kokoonpanolla työstää uutta musiikkia, ja meni marraskuussa studioon. Dharmapummi-albumi julkaistiin 25. maaliskuuta 2009, ja keikoille yhtye palasi huhtikuussa. Helmikuussa 2010 Mela ilmoitti bändin hajonneen, mikä käytännössä tarkoitti, että Maria Hänninen oli eronnut ja Tero Siitonen tullut hänen tilalleen. Uuden bändin nimeksi oli annettu Pelle Miljoona United, akustisena versiona Pelle Miljoona Acoustokarhut.
Makeisvero
Kritiikki
Vuonna 2015 Euroopan komissio linjasi Suomen makeisveron valtiontukisääntöjen vastaiseksi ja kilpailua vääristäväksi, minkä vuoksi hallitus päätti lakkauttaa veron vuoden 2017 alussa makeisten ja jäätelön osalta.
Fritz Hartjenstein
Sotilasura
Hartjenstein siirtyi vuonna 1938 vapaaehtoisesti Wehrmachtista SS-Totenkopfverbändeen. Hän toimi tämän jälkeen jonkun aikaa Sachsenhausenin keskitysleirin vartiojoukon komentajana.
Guanlong
Guanlong oli pieni lihansyöjä, se kasvoi 2,5–metriseksi.
Paraíba
Aluejako
Paraíba on jaettu väestönlaskentaa ja tilastointia varten neljään suuralueeseen: Sertão Paraibano, Borborema, Agreste Paraibano, Mata Paraibana. Hallinnollisesti osavaltio jakautuu 23 ala-alueeseen, jotka on jaettu edelleen 223 kuntaan. Ala-alueet ovat:
Lamon Brewster
Amatööriura
Brewster ei päässyt Atlantan olympialaisiin vuonna 1996 maansa edustajaksi hävittyään Yhdysvaltain sisäisissä karsinnoissa Nate Jonesille ja DaVarryl Williamsonille.
Kehän ulkopuolella
Brewster on noin 188 cm pitkä.
Päivikki Palosaari
Kaatopaikka
Rovaniemen hovioikeus antoi 2021 asiassa tuomion, jonka mukaan Palosaari sai ympäristön turmelemisesta kolme kuukautta ehdollista vankeutta, ravintolaketjun työntekijä avunannosta ympäristön turmelemiseen 30 päiväsakkoa ja Hullu Poro 10 000 euron yhteisösakon. Hovioikeus katsoi, että vuodesta 2003 vuoteen 2015 jatkunut luvaton menettely liittyi yritystoimintaan, oli ammattimaista, jatkuvaa ja pitkäkestoista.
Vade retro, satana
Latinaksi Vulgatassa: "Vade retro me, Satana, quoniam non sapis quae Dei sunt sed quae sunt hominum.'"
Käsikirjoituksessa ollut rukous
Katolisessa traditiossa lausetta on käytetty pahan karkottamiseen ja sen alkukirjaimet ovat Pyhän Benedictuksen mitalissa, jota käytetään usein myös krusifikseissa ristin keskikohdassa.
Englantilaiset ruusut
Muut kirjat
Madonna on kirjoittanut yhdeksän kirjaa Englantilaisten ruusujen hahmoista:
Superhessu
Superhessu on Hessu Hopon alter ego. Superhessu saa supervoimansa takapihallaan kasvavista maapähkinöistä, joita hän usein varastoi hattuunsa. Maapähkinöiden teho ei ole kuitenkaan ikuinen, ja usein Superhessu muuttuu takaisin Hessuksi silloinkin, kun supervoimia vielä tarvittaisiin. Aluksi ihmevoimat tulivat Pelle Pelottoman keksimästä ihmepolttoaineesta, sitten Pellen tekemästä viitasta ja sen jälkeen lopulliseksi selitykseksi sarjakuvatoimittaja Chase Craig keksi nuo lyhytvaikutteiset superpähkinät.
Tupsunyyläheinä
Tupsunyyläheinä kasvaa avoimilla kalkkipitoisilla heinämailla, joilla on hyvin vettä läpäisevä maaperä. Lajia tavataan luontaisena laajalti Länsi- ja Keski-Euroopassa, Välimeren ympäristössä sekä Lähi-idässä Irakiin asti. Vieraslajina sitä tavataan myös ainakin Uudessa-Seelannissa. Suomessa lajia on esiintynyt Helsingin seudulla 1900-luvun alussa.
Euskaltel-Euskadi
Joukkueen suurimpia tähtiä olivat viimeisinä vuosina Mikel Astarloza, Igor Antón, Mikel Nieve ja Samuel Sánchez. Euskaltel-Euskadi oli tärkeässä asemassa myös Joseba Belokin, Iban Mayon ja Haimar Zubeldian uran käynnistämisessä.
Here I Am (Blue Systemin albumi)
Here I Am on Blue Systemin vuonna 1997 julkaistu toistaiseksi viimeinen albumi. Dieter Bohlenin projekti päättyi siltä erää, kun hän otti Thomas Andersiin yhteyttä, ja he päättivät yrittää comebackia herättämällä entisen yhtyeensä henkiin. Albumi oli Blue Systemin aikaisempiin albumeihin verrattuna vähiten suosittu, se oli Saksan listolla sijalla 38.
Libanonin kansalliskirjasto
Kansalliskirjaston käyttöön osoitettiin vuonna 1999 aiempi Libanonin yliopiston lakitieteen ja poliittisten tieteiden tiedekunnan rakennus, joka alkujaan valmistui vuonna 1907. Kansalliskirjaston oli tarkoitus muuttaa vuodesta 2010 lähtien kunnostettuun rakennukseen vuonna 2014. Kirjasto kuitenkin ilmoitti vielä elokuussa 2017 verkkosivullaan yhteysosoitteekseen Beirutin sataman alueelle sijoittuvan osoitteen, joista kansalliskirjasto sai vuonna 2002 valmistuneita tilapäistiloja ja jossa se on toiminut useita vuosia.
Lauri Pajuniemi
Seuraura
Kesällä 2017 Pajuniemi nousi TPS:n SM-liigajoukkueeseen ja hän pelasi siellä useita harjoitusotteluita. Pajuniemi teki 24. elokuuta 2017 joukkueen kanssa kaksivuotisen juniorisopimuksen. Samana päivänä hän teki miesten pääsarjadebyyttinsä Mestarien liigassa vieraissa tšekkiläistä HK Hradec Královéa vastaan. Pajuniemi merkittiin TPS:n kolmosketjun vasempaan laitaan Elias Karvosen ja Teemu Väyrysen viereen. Hän sai ottelussa jääaikaa 12.30 minuuttia. Pajuniemi teki ottelussa myös ensimmäisen miesten pääsarjamaalinsa ylivoimalla. SM-liigadebyyttinsä hän teki runkosarjan avauskierroksella 8. syyskuuta 2017 vieraissa Rauman Lukkoa vastaan. Pajuniemi merkittiin jälleen TPS:n kolmosketjun oikeaan laitaan Elias Karvosen ja Teemu Väyrysen viereen. Hän sai ottelussa jääaikaa 8.05 minuuttia. Pajuniemi teki liigauransa avausmaalin 3. helmikuuta 2018 kotiottelussa Oulun Kärppiä vastaan. Hän onnistui maalinteossa myös voittomaalikilpailussa, jonka myötä TPS voitti ottelun 2–1. Tony Virta valitsi Pajuniemen ottelun Alumnien tähtien kakkostähdeksi. Kaikkiaan hänen tulokaskautensa toi 32 runkosarjaottelussa tehot 2+5=7, yhdekssä playoff-ottelussa tehot 3+1=4 ja kuudessa CHL-ottelussa kaksi maalia.
Antananarivo
Antananarivo on Madagaskarin pääkaupunki ja samalla myös saaren suurin kaupunki. Se sijaitsee Analamangan alueella. Kaupungissa asui vuonna 2018 noin 1,3 miljoonaa asukasta.
Kilpirauhanen
Rauhasen rakenne
Eri eläinlajien kilpirauhasten rakenne eroaa toisistaan. Monilla eläimillä, ei kuitenkaan sialla, kilpirauhanen on kaksilohkoinen ja lohkot ovat yhteydessä toisiinsa ohuen kannaksen välityksellä. Joiltakin yksilöiltä sidekudoksesta muodostunut kannas saattaa kuitenkin puuttua. Sian kilpirauhanen on pariton, yhtenäinen elin, joka sijaitsee henkitorven ventraalipuolella. Myös kilpirauhasen pinnan muodossa on eroavaisuuksia: kissalla, koiralla ja hevosella kilpirauhasen pintarakenne on tasainen, mutta sialla ja naudalla kilpirauhasen pinta on selvästi rakeinen.
Kilpirauhasen vaikutus elintoimintoihin
Kilpirauhasen vajaatoiminta voi vähentää kehon aineenvaihduntaa 40–50 prosenttia, ja liikatoiminta voi nostaa aineenvaihduntanopeuden jopa 60–100 prosenttia normaalin yläpuolelle. Ihmislapsilla tyroksiinin puutos aiheuttaa heikkoa kasvua, ja aivojen kehitys voi heikentyä vakavasti. Tästä seuraavaa tilaa kutsutaan kretinismiksi. Monissa kehittyneissä maissa vastasyntyneiden lasten tyroksiinin tuotanto testataan rutiininomaisesti. Tyroksiinin puutteesta kärsiviä lapsia voidaan helposti hoitaa synteettisellä tyroksiinilla niin että he voivat kasvaa ja kehittyä normaalisti.
Waco
Kansainvälisesti Waco tunnetaan muun muassa Dr Pepperin synnyinpaikkana. Juoma keksittiin siellä vuonna 1885. Kaupunki nousi otsikoihin vuonna 1993, kun ATF teki sen lähistöllä piirityksen epäillyistä rikoksista Daavidin oksa -nimisen lahkon sisällä johtuen. 51-päiväinen piiritys johti tulipaloon sekä lahkojohtaja David Koreshin ja seitsemänkymmenenviiden muun ihmisen kuolemaan.
Tuomas Palaiologos
Vuonna 1472 paavi järjesti, että Tuomaksen katolinen tytär Zoe Palaiologina (Sofia) meni naimisiin Venäjän Iivana III:n kanssa.
Laatokanlinna
Arkeologiset löydöt
Olhavajoen rannalla on hautakumpuja, jotka on dendrokronologian avulla määritelty vuosille 850–925. Ne ovat tyypiltään viikinkien tekemiä. Haudoista on löydetty sekä miesten että naisten jäänteitä.
Greg Jacina
Jacina pelasi viimeiset juniorikautensa OHL-sarjassa. Hän pelasi OHL:ssa viisi kautta Guelph Stormissa, Owen Sound Plattersissa ja Mississauga IceDogsissa. Yhteensä Jacinalle tuli OHL-pelejä 234, joissa kertyi yhtä monta pistettä.
Keuruu
Maantiede ja luonto
Keuruun naapurikunnat ovat Jämsä, Multia, Mänttä-Vilppula, Petäjävesi, Virrat ja Ähtäri. Naapurikunnista Ähtäri kuuluu Etelä-Pohjanmaahan, Virrat ja Mänttä-Vilppula Pirkanmaahan ja muut Keski-Suomeen.
Historia
Keuruulla sijaitsi vuodesta 1967 alkaen Puolustusvoimiin kuulunut Pioneerirykmentti. Se koulutti vuosittain noin tuhat pioneeri- ja suojelualan varusmiestä. Kaikkiaan se ehti kouluttaa kaikkiaan noin 50 000 varusmiestä. Palkattua henkilöstöä rykmentissä oli 250. Pioneerirykmentti lopetettiin loppuvuonna 2014, ja viimeiset alokkaat astuivat palvelukseen tammikuussa 2014.
Toimijoita ja yrityksiä Keuruulla
Vuonna 2016 eniten yhteisöveroa maksoivat Suomen Vesileikkaus Oy, Finn-Nauha Oy ja Keuruun Megamarket Oy.
Renée O’Connor
Ura
O’Connor aloitti näyttelijän uransa 16-vuotiaana esiintymällä mainoksissa. Hänen ensimmäinen televisioroolinsa oli sarjassa Teen Angel. Vuosina 1995–2001 O’Connor näytteli suositussa televisiosarjassa Xena: soturiprinsessa Xenan apuria Gabriellea. Xenan jälkeen O'Connor perusti oman elokuvatuotantoyhtiön ROC Picturesin, joka on julkaissut yhden elokuvan – Diamonds and Guns – jota O’Connor oli myös ohjaamassa. Lisäksi O’Connor on ohjannut kaksi Xena-jaksoa (Deja Vu All Over Again ja Dangerous Prey).
Yhdysvaltain maantiede
Ilmasto
Paljon pienempiä, mutta myös tuhoisia ovat tornadot, joita esiintyy eniten Floridassa sekä Keskilännessä Tornado Alleyksi kutsutulla alueella. Se ulottuu pohjoisesta Texasista kohti pohjoista Kansasia ja itään Tennesseehen. Siellä monissa taloissa on tornadosuojat ja monilla kylillä on tornadosireenit.
Eläimistö
thumb|left|upright|[[Valkopäämerikotka on Yhdysvaltojen kansallislintu.]] thumb|[[Biisoni|Biisoneja Yellowstonen kansallispuistossa.]] Monipuolisen eläimistön näyttävimpiä lajeja ovat valkopäämerikotka, hirvi, myskihärkä, karibu, ahma, biisoni, harmaakarhu, puuma, jääkarhu ja susi. Yhdysvaltojen manneralueella (Alaskan ja Havaijin ulkopuolella) elää noin 460 matelija- ja sammakkoeläinlajia, joihin kuuluu alligaattoreita, kilpikonnia, liskoja, käärmeitä, sammakoita ja konnia. Lintuja on tavattu yli 800 lajia.
Luonnonsuojelu
Yhdysvalloissa on 21 Unescon maailmanperintökohdetta. Kahdeksan niistä on kulttuurikohteita kuten Vapaudenpatsas, yksi on sekakohde ja loput 12, kuten Evergladesin, Yellowstonen ja Yosemiten kansallispuistot, on suojeltu luontoarvojen takia.
Kreatiini
Tyypillisesti puolet ihmisen elimistössä olevasta kreatiinista tulee ruoasta (enimmäkseen lihasta ja kalasta) ja puolet syntetisoidaan aminohapoista (arginiinista, glysiinista ja metioniinista) pääasiassa maksassa. Sitä syntyy myös haimassa ja munuaisissa. Aikuisella on elimistössään noin 120 grammaa kreatiinia. Siitä 95 % on varastoitunut luurankolihaksiin. Loput ovat varastoituneet aivoihin, maksaan, munuaisiin ja kiveksiin. Elimistön kreatiinista 60 % on fosfokreatiinina eli kreatiinifosfaattina (KP), loput 40 % vapaana kreatiinina.
Félix Gaillard
Félix Gaillard d'Aimé (5. marraskuuta 1919 – 10. heinäkuuta 1970) oli ranskalainen poliitikko. Hän toimi Ranskan radikaalipuolueen puheenjohtajana 1958–1961 sekä lyhyesti Ranskan pääministerinä. Hän oli Ranskan hallinnon nuorin johtaja sitten Napoleonin.
Laillisuusperiaate
Yleistä
Legaliteettiperiaatetta on sanottu säännöksi, jonka addressaatti eli se, johon lain kielto tai käsky kohdistuu, on pikemminkin lainsäätäjä kuin kansalaiset. Se, ettei ketään saa tuomita rangaistukseen ilman lain tukea, ei yleensä aiheuta ongelmia. Ongelmallisempi on sen sijaan legaliteettiperiaatteesta johdettu taannehtivan rikoslainsäädännön kielto, mikä tarkoittaa, että lainsäätäjä ei saa säätää jälkikäteen rangaistavaksi sellaista tekoa, joka ei tekohetkellä ollut rangaistava. Samoin legaliteettiperiaatteeseen katsotaan sisältyvän myös täsmällisyysvaatimus: laissa pitää täsmällisesti osoittaa, mitkä teot säädetään rangaistavaksi, eli laki ei saa olla epämääräinen.
Täsmällisyysvaatimus
Oikeustieteessä on johdettu legaliteettiperiaatteesta myös niin sanottu täsmällisyysvaatimus eli epämääräisyyskielto. Säädettäessä teko rangaistavaksi on laista täsmällisesti ja yksiselitteisesti ilmettävä, mikä se teko on, joka säädetään rangaistavaksi. Klassinen, saksalaisessa tieteisopissa syntynyt ja sieltä Suomeen lainattu esimerkki täsmällisyysvaatimuksesta on kielto säätää sellainen laki, jonka sanamuoto olisi:
Viitteet
Regnum legis Estado de direito
Tammelan stadion
Tulevaisuus
Tampereen kaupunki suunnitteli nykyisen nurmen korvaamista lämmitetyllä kolmannen sukupolven tekonurmella. Tällä olisi pyritty parantamaan harjoittelumahdollisuuksia, sillä lämmitys takaisi sulan kentän miltei ympäri vuoden. Uutta tekonurmea olisi pitänyt alkaa rakentaa syksyllä 2009 jalkapallokauden päätyttyä, sillä vuonna 2008 kaupunki uusii Pyynikin urheilukentän vanhan hiekkatekonurmen. Syksyllä 2009 kävi ilmi ettei suunniteltuja kunnostamisia tehdä ainakaan ennen vuotta 2011.
Tampereen kaupungin liikuntapalveluiden käyttöpäällikkö Matti Kaario esitti, että perinteinen Tammela tulisi purkaa asuintalojen tieltä. Liikuntapalveluiden verkostosuunnitelmassa esitettiinkin jalkapallostadionin siirtämisestä keskustasta Hakametsään samalla, kun uutta jäähallia esiteltiin keskustaan. Tampereen kaupunki asettui kuitenkin joulukuussa 2012 Tammelan stadionin kehittämisen taakse sulkemisen ja gryndaamisen sijasta. Tammelan stadionin kehittäminen kirjattiin Tampereen pormestari Anna-Kaisa Ikosen pormestariohjelmaan ja kehittämiseen nimettiin oma ohjausryhmä. Kehittäjinä toimisi mahdollisesti rakennuskonserni Lemminkäinen sekä Ilves. Marraskuussa 2013 avattiin suunnittelukilpailu, jonka lähtökohtana on 6 000 - 8 000 paikkainen moderni jalkapallostadion yhdistettynä asuin, liike- ja toimistotiloihin. Suunnittelukilpailun voittajaksi valittiin 1.10.2014 "Hattutemppu"-nimellä kulkenut ehdotus, jossa jalkapallokenttä käännettäisiin itä-länsi-suunntaisesta pohjois-etelä-suuntaan ja kerroskorkeuksiltaan vaihtelevat asuin- ja liikerakennukset sijoiteltaisiin Salhojankadun ja Kalevan puistotien varteen päätyjen jäädessä pelkästään katsomotiloiksi. Tammelan stadionin kehittämisen mahdollistava asemakaava hyväksyttiin Tampereen kaupunginvaltuustossa 11.4.2016 äänin 59-8.